Javi López

Javier López Rodríguez (sündinud 21. jaanuaril 1986 Osunas) on Hispaania jalgpallur, kes mängib kaitsja või keskpoolkaitsjana Austraalia kõrgliiga klubis Adelaide United.

Ta alustas klubikarjääri Hispaania klubis Real Betis, kuid klubi põhimeeskonda ta välja ei jõudnud.

2007. aastal liitus ta Hispaania kõrgliiga klubiga RCD Espanyol. Hispaania kõrgliigas debüteeris ta 4. oktoobril 2009 mängus Villarreali vastu. Espanyoli põhikoosseisu kuulus ta alates hooajast 2010–11 ning mängis Hispaania kõrgliigas kokku kümme hooaega. Ainsad väravad lõi ta 18. septembril 2011 mängus Real Zaragoza vastu ja 16. septembril 2012 mängus Athletic Bilbao vastu.https://int.soccerway.com/players/javier-lopez-rodriguez/99588/ (vaadatud 18.2.2022)

29. märtsil 2014 tuli Lópezel mängus Barcelona vastu lõpuminutitel ise väravas seista, kuna Espanyoli väravavaht Kiko Casilla oli saanud punase kaardi ja kõik vahetused olid selleks ajaks tehtud. Barcelona võitis mängu varem löödud väravast 1:0."El Barça derrota al Espanyol con un gol de Messi de penalti". lavanguardia.com. 29.3.2014. Vaadatud 18.2.2022

2020. aasta novembris sõlmis ta lepingu Adelaide Unitediga."Reds sign experienced Spaniard, Javi López". Adelaide United. 25.11.2020. Vaadatud 18.2.2022

 Viited 

Kategooria:Hispaania jalgpallurid
Kategooria:RCD Espanyoli jalgpallurid
Kategooria:Adelaide United FC mängijad
Kategooria:La Liga mängijad
Kategooria:Sündinud 1986